# בבילון 5

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בבילון 5
בבילון 5
ז'אנר | מדע בדיוני
אורך פרק | 42 דקות
יוצרים | ג'יי מייקל סטראזינסקי (כתב את כל העונות)
שחקנים | ברוס בוקסליינטר קלאודיה קריסטיאן ג'רי דויל מירה פורלן
ארץ מקור | ארצות הברית
רשת שידור | TNT / PTEN
תקופת שידור מקורית | 22 בפברואר, 1993 – 25 בנובמבר, 1998
מספר עונות | 5
מספר פרקים | 110

בבילון 5 (Babylon 5) היא סדרת טלוויזיה אמריקאית מז'אנר המדע הבדיוני, בת 5 עונות, אשר הופקה ושודרה בין השנים 1993-1998.

עלילת הסדרה מתרחשת בעתיד, כ-250 שנים מזמן כתיבתה. רוב ההתרחשויות ממוקמות בתחנת החלל "בבילון 5" (ר' תחנת החלל). הדבר העיקרי המייחד את בבילון 5 לעומת סדרות מדע בדיוני אחרות (כגון "מסע בין כוכבים") הוא שהעלילה המרכזית של הסדרה תוכננה בקוים כלליים מראש ולכן ניתן למצוא בעונות הראשונות רמזים למה שיקרה בהמשך (ביחוד בפרקים המכילים מסע בזמן).

לסדרה בבילון 5 הוקלטו 5 עונות. כל עונה מתארת את ההתרחשויות במהלך שנה בתחנת החלל. בעקבות אילוצים שונים, כגון פרישת שחקנים מהסדרה, נראה היה שהסדרה תסתיים בעונה הרביעית. לאחר בקשת המפיקים ב"האחים וורנר" נוצרה העונה האחרונה.

## [עריכה] תחנת החלל בבילון 5

בבילון 5 היא התחנה החמישית בסדרה של תחנות שהוקמו בסמוך לשער המשמש למסע מהיר ברחבי החלל. התחנות הוקמו בשיתוף פעולה בין הגזעים המרכזיים בגלקסיה אך הן כפופות לכדור הארץ, תחת משטרו הכלל עולמי "ברית כדור הארץ" (Earth Alliance, or- EA).

התחנה הוקמה כדי להוות מקום מפגש נייטרלי לגזעים הרבים, במיוחד בשל מיקומה האסטרטגי. בבילון 5 שואפת לעודד הידברות וקשרי מסחר בין הגזעים השונים ובכך לנסות ולמנוע מלחמות נוספות. במסגרת שאיפה זו מפקד התחנה נדרש פעמים רבות לשמש כמגשר בסכסוכים בין-גזעיים ואחרים וכן לקדם מהלכים דיפלומטיים שיכולים להתקיים רק בשטח נייטרלי כמו התחנה.

בתור תחנה המהווה נקודת מעבר לנוסעים רבים ברחבי החלל, ניתן למצוא בה אזורים המזכירים תחנות מרכזיות בימינו, כגון הטיילת בה יש מסעדות, מקומות בילוי וכן דוכני מזכרות. באזורים אלה יש אווירה צבעונית ומוזיקה, ניתן להבחין בעשרות גזעים של חוצנים, ולסצנות הממוקמות בהם יש אווירה קלילה ומבדרת יותר.

## [עריכה] צוות הסדרה

- ברוס בוקסליינטר קפטן ג'ון שרידן.
- קלאודיה קריסטיאן המפקדת סוזן איבנובה.
- ג'רי דויל מפקד האבטחה מייקל גריבלדי.
- מירה פורלן השגרירה דלן מיר ממינבר.
- ריצ'רד ביגס ד"ר סטיבן פרנקלין.
- ביל מאמי העוזר של דלן, לניר.
- ג'ייסון קארטר מרקוס קול.
- סטיבן פירסט העוזר של לונדו, ויר קוטו.
- ג'ף קונוואי העוזר של מייקל גריבלדי, זאק אלאן.
- פטרישיה טאלמן הטלפטית, ליטה אלכסנדר.
- אנדראס קצולס השגריר של המשטר הנארני, ג'קאר.
- פיטר ג'וראסיק השגריר של האיפריה הסנטאורית, לונדו מולארי.

## [עריכה] גזעים

הגזעים בתוכנית לרוב דמויי אדם באופן כללי. יש הרואים בגזעים השונים, במיוחד באלה שאינם עתיקים הרבה יותר או הרבה פחות מבני האדם, כביטויים קיצוניים של תכונות אנושיות.

### [עריכה] בני האדם

בני האדם המופיעים בסדרה מדברים אנגלית בניב אמריקאי או אנגלי לרוב. בני האדם חיים תחת שלטון נשיא כדור הארץ אשר שולט גם על מושבות אחרות של בני האדם, למשל בכוכב מאדים. שלטון כדור הארץ הוא כלל עולמי (הנשיא הוא נשיא כל הארצות על גבי הכוכב) ונקרא "ברית כדור הארץ" (Earth Alliance).

### [עריכה] הסנטאורים

כוכב הלכת של הסנטאורים הוא סנטאורי פריים. הם היו הגזע החוצני הראשון שנפגש עם בני האדם. הגזע מתאפיין בנתונים פיזיים הדומים לאלו של בני האדם. הגברים מגדלים את שיערם ברעמה דקה וזקופה היוצאת מאחורי ראשם. הנשים מגדלות שיערן בצמה הגודלת מעורפן. מלבד הרעמה והצמה - שני המינים ללא שיער ראש.

המשטר על כוכב הלכת סנטאורי פריים הוא אוטוקרטיה, כאשר בראש העם עומד קיסר. בנוסף לקיסר משפיעים על השלטון כמה עשרות בני אצולה אשר ביניהם יש מאבקי כוחות תמידיים, בגידות ולעתים הפיכות שלטון. לגזע זה ישנה זיקה עזה למסחר ודיפלומטיה. הסנטאורים הם בעלי אימפריה כלכלית ובעבר דיכאו את הנארנים באמצעות כיבוש ועבדות. גזע זה הוא שחשף את בני האדם לטכנולוגיות מתקדמות לנסיעה בחלל והיה לראשון שפיתח עימם קשרי מסחר.

### [עריכה] הנארנים

גזע בעל השפעה פוליטית קטנה יחסית שכוכב מולדתו הוא נארן. נארן הוא כוכב בעל אקלים מדברי קיצוני. בשל תנאי החום הכבדים והשמש הקופחת, תושבי הכוכב מתגוררים במבנים אטומים בעלי חרכים צרים בלבד וממעטים לצאת לפני השטח. חזותם היא כדמויי אדם בעלי עור כתום ומנומר וללא שיער. עצמותיהם, במיוחד באזור הגולגלת, בולטות ביותר.

הנארנים סבלו רבות מידי הסנטאורים בעת שאלו היו כובשים על כוכבם של הנארנים וכפו עליהם עבדות. בתקופה בה העלילה מתרחשת, נארן מנסה להתנער מהיסטוריית הכיבוש, ולחזור להיות גזע גאה כפי שהיו בעבר. על רקע זה ניתן לראות כי הרבה מהדמויות הנארניות מחשיבות מאוד את עניין הכבוד בין אנשים, ולכן הם לעתים נוטים להפגע בקלות, להתנהג בצורה גאוותנית או להיות עקשנים מאוד.

### [עריכה] המינבארי

המינבארי, מכוכב מינבר, הם גזע גדול בעל השפעה רבה. חזותם היא כשל בני אדם אך במקום שיער הם בעלי גידול קרני הצומח מאחורי ראשם. תוחלת החיים שלהם יכולה להגיע למאות שנים. המינבארים הם עם דתי במיוחד ופעולות רבות מלוות בטקסים דתיים ומושפעות מנבואות בנות אלפי שנים. העם נחלק לשלוש כתות: כת הבנאים, הלוחמים וכת הכהנים. הנהגת העם המינבארי נקראת "המועצה האפורה" (The Grey Council). המועצה מורכבת מיחס שווה של מינבארים בני כל אחת מהכתות, שלושה מכל סוג. תפקידם לייצג במועצה את נקודת המבט של הכת אליה הם שייכים וענייניה.

כוכב הלכת מינבאר הוא מקום יפהפה, שלמרות עליונותו הטכנולוגית נראה שלו ופסטורלי. המבנים בכוכב הם גדולים ומרשימים, ומעוצבים בקווים עגולים, צורות אורגניות וגוונים בהירים (בעיקר תכלת וסגול). בכל מקום נראה כי למרות הצפיפות, האנשים כולם מתנועעים בשלווה, מדברים בשקט ומכבדים באופן כללי אחד את השני. ספינות החלל המינבאריות הן בעלות עוצמה רבה יותר מספינות כדור הארץ.

### [עריכה] הוורלונים

הוורלנים הם אחד הגזעים "הראשונים" - העתיקים ביותר ביקום. מקום מושבם הוא באזור לא חקור בגלקסיה שנקרא 'וורלון' אשר מוגן בעזרת טכנולוגיה מתקדמת בהרבה מאשר כל שאר הטכנולוגיות של שאר הגזעים בסדרה. חזות הוורלנים היא כמעין אנרגיה ואור, בצורה המזכירה מעט מלאכים. בשביל להתנייע הם משתמשים בחליפות המספקות להם את האטמוספירה לה הם זקוקים כדי להתקיים. חליפות אלו נראות כגלימה גדולה המקיפה גוף צילנדרי רחב ועליו מעין "ראש" בצורת שפורפרת מאוזנת. לוורלונים ישנה יכולת טלפתית.

### [עריכה] הצללים

הצללים הינם עוד גזע עתיק, אחד מה"ראשונים". כאשר הם מופיעים לראשונה בסדרה הם מתפשטים מכוכב "זאהדום". הצללים הינם מסתוריים אך רבי עוצמה בעלי יכולת טכנולוגית וטלפתית גדולה. חזותם היא כמעין צל שחור של עכביש גדול בעל ראש מגודל ובולט. הצללים נראים כעוינים את שאר היצורים החיים ביקום מלבד בני בריתם.

### [עריכה] גזעי ליגת העולמות הבלתי מזדהים

ישנם עוד גזעים רבים בעלי אפיונים רבים המופיעים בסדרה, אך חשיבותם משנית. גזעים אלו מיוצגים על ידי נציגיהם במועצת הליגה, שמטרתה לעזור לקשרי המסחר ולמנוע מלחמות בין הגזעים. מקום מפגש המועצה הוא בבבילון 5.

## [עריכה] הרקע ההיסטורי בסדרה

### [עריכה] מלחמת בני האדם והמינבארי

האירוע ההיסטורי הבולט ביותר בסדרה התרחש עשר שנים לפני ההתרחשויות בעונה הראשונה. המלחמה נפתחה בעקבות המפגש הראשון והמקרי בין בני האדם לגזע המינבארי. ספינת חלל של בני האדם שייטה ונתקלה בספינה של המינבארי. המינבארי בירכו את בני האדם על ידי פתיחת כני התותחים של ספינתם כאות שאינם רוצים להילחם בהם, אך בני האדם פירשו זאת לא נכון ותקפו את הספינה.
כתוצאה המינבארי פתחו במלחמת חורמה נגד בני האדם ואף עמדו להשמידם. לבסוף החליטו המינבארי כי אין טעם לעשות כן, זאת כאשר עמדו לתקוף את מעוזם האחרון של בני האדם - כדור הארץ. מאז חיים המינבארי ובני האדם בשלום ששיאו הוא בהקמת בבילון 5 בשיתוף שני הגזעים.

### [עריכה] תחנות בבילון הקודמות

בבילון 5, כמשתמע משמה, היא החמישית בסדרת תחנות. כל התחנות הקודמות הושמדו בדרך זו אחרת, לרוב בעקבות מלחמה. התחנה הרביעית אף פשוט נעלמה לה לפתע - חדלה מלהתקיים. מסתורין זה ליווה את הסדרה כרקע לחלק מההתפתחויות.

### [עריכה] הכיבוש הסנטאורי בנארן

גזע הסנטאורים כבש את כוכב נארן וכפה על תושביו הנארנים חיים של עבדות עבורם. לאחר מרד אלים הצליחו הנארנים להשתחרר מעולם של הכובשים. האיבה בין שני הגזעים מלווה את התוכנית לכל אורכה (ר' הרחבה בגזע הנארנים)

### [עריכה] נבואת הריינג'רס

נבואת הריי'נג'רס (הסיירים) הינה נבואה מינבארית עתיקה הקוראת לתחזק את צי הריינג'רס ואת צבאם לקראת מלחמת חורמה שתבוא לכלות את כל החיים ביקום. בעקבות נבואה זו הקימו המינבארי צי חזק וציידוהו בספינות חלל חזקות במיוחד וייעודו לו בינתיים את תפקיד שומר השלום והסדר ביקום. צבא הריינג'רס הורכב בעיקר ממינבארי וממיעוט של מספר גזעים אחרים. בעקבות השלום בין המינבארי ובני האדם גם אלו הצטרפו במספרים גדולים לשורות הריינג'רס.

## [עריכה] מוטיבים נושאים עיקריים בסדרה

במהלך כל הסדרה הופיעו נושאים רבים בעלי רלוונטיות לזמננו אנו.

### [עריכה] שלטון ריכוזי לעומת כאוס; לבן לעומת שחור לעומת אפור

נושא זה היה המרכזי בסדרה. הוורלונים ושלטון כדור הארץ יצגו את השלטון הריכוזי שכופה על אזרחיו "עשו כפי שאומרים לכם, כי אנחנו אמרנו כך".
הצללים ייצגו את הכאוס, האמונה שדרך מאבק ניתן ליצור דור חזק יותר - החזק שורד. כדי להשיג זאת הצללים עודדו קונפליקטים ומלחמה בין הגזעים השונים ואף יצאו למלחמה כוללת.
הריינג'רס, שהורכבו ממכלול של תרבויות וגזעים - ייצגו דרך שלישית. מסירותם לחמלה ולקורבן אישי נגדו את קרות הרוח והרגש של הוורלונים ואת הכאוס הפרוע של הצללים.
בסופו של דבר, הדמויות הראשיות ניסו ליצור איזון בין השיטות. מדי פעם שלטון קר וחסר רגש למען מטרה אולטימטיבית ומדי פעם רגישות וחמלה.

### [עריכה] מלחמה ושלום

בסדרה ישנו מספר רב של עימותים צבאיים:

- מלחמת העולם השלישית, שפרצה ב2076 והסתיימה ב2084 לאחר אובדן חיים רבים מספור. מאפר המדינות קם כדור הארץ המאוחד.

- המלחמה הראשונה בין הסנטאורים והנארנים, אשר מסתיימת ארבעה עשורים לפני תחילת הסדרה.

- המלחמה בין המינבארי לבני האדם.

- המלחמה השנייה בין הסנטאורים לנארנים, שהתרחשה במהלך הסדרה.

- המלחמה בין הוורלונים לצללים, שפורצת מחדש במהלך הסדרה, לאחר הפסקה בת אלף שנים.

- מלחמת אזרחים בין הכתות המינבאריות.

- מלחמת האזרחים בין השלטון המושחת של כדור הארץ בראשות הנשיא קלארק למורדים בראשות בבילון 5.

- המלחמה בין הברית הבין-כוכבית לסנטאורי.

- המלחמה בין כדור הארץ המאוחד לדראק.

- מלחמת הטלפאתים, שהתרחשה מעט לאחר סיום העונה החמישית.

- המלחמה לשחרור סנטאורי פריים מהדראקים, מתרחשת כעשור ומחצה לאחר הסדרה.

- השריפה הגדולה - מלחמה גרעינית בין בני האדם לעצמם על השלטון באימפרייה שלהם. מתרחשת בסביבות 2762.

בכל קונפליקט מוצג איזשהו צד שלישי שנשכח בעודו נרמס מתחת לרגלי הניצים. בדרך כלל אדם אחד המוכן להקריב עצמו למען אחרים חזק יותר מצבא שלם, בעוד שאדם המוכן להקריב מיליוני אחרים יכול לשרוף לאפר עולמות שלמים ועדיין להפסיד במערכה. בסופו של דבר, אנו רואים אנשים משני הצדדים במלחמה עובדים יחדיו כדי לבנות עתיד טוב יותר (לדוגמה לאנדו הסנטאורי וג'קאר הנארני, דלן המינבארי ושרידן בן האדם ועוד). המסר העיקרי בעניין זה הוא שכל צד במלחמה צריך את הצד השני כדי לשרוד ועל כן המלחמה תכלה גם את הצד המנצח.

### [עריכה] התנגדות למערכת

פעמים רבות אנו רואים אינדווידואל בודד נלחם במערכת ומצליח לשנותה. זהו אחד המסרים הבולטים של יוצר הסידרה.

### [עריכה] התמכרות ואובססיה

עוד נושא מרכזי במיוחד בסדרה, המופיע כהתמכרות לכוח, לשנאה, לאלימות ולעבודה. למספר דמויות ראשיות ישנה התמכרות ו/או אובססיה שאינם יכולים להימנע ממנה: גאריבאלדי הוא אלכוהוליסט, ד"ר פרנקלין מכור לסמי מרץ, לונדו וג'קאר לא יכולים להפסיק לשנוא זה את זה ושרידן אובססיבי לגבי דלן עד שהוא מפר כללים בשביל לגלות את גורלה.

### [עריכה] הקרבה עצמית

האידאל של אדם המקריב עצמו למען אדם אחר (אפילו זר) ללא רווח אישי הוא סמן קבוע של הדמויות ה"טובות" לעומת ה"רעות". אנוכיות ואגוצנטריות הן לרוב נקודות המפנה עבור דמות שמחליפה צדדים ומצטרפת ל"רעים" בעוד שהקרבה מסמלת מעבר הפוך.

## [עריכה] המשכים לסדרה

גם לאחר שחמש העונות של בבילון 5 נסתיימו, נוצרו מספר המשכים לסדרה המרחיבים לגבי העולם בו התרחשה ומתארים את המשך המאורעות.

קרוסייד (Crusade - בעברית "מסע צלב") - סדרת בת של בבילון 5. עלילתה המרכזית עוסקת בנסיון למצוא תרופה לוירוס אשר פוזר על פני כדור הארץ על ידי גזע הדראק. הווירוס אמור היה לחסל את אוכלוסיית כדור הארץ בתוך חמש שנים ועל כן זה היה המועד שלפניו יש למצוא את התרופה. דבר זה מרמז שגם לסידרה זו היו אמורות להיות חמש עונות, אך עקב חילוקי דעות בין חברת ההפקה ליוצרי הסידרה הוחלט לבטלה לאחר שצולמו 13 פרקים בלבד ולפני שאלו אף שודרו.

כמו כן, נכתבו מספר ספרים המתרחשים ביקום של בבילון 5. ביניהם טרילוגיית חיל הטלפתים ו-טרילוגיית הסנטאורי. בנוסף נעשו חמישה סרטי טלוויזיה המרחיבים על היקום של בבילון 5. ראויים לציון במיוחד קריאה לנשק (A Call to Amrs) שמתאר את התקופה הקודמת ל"קרוסייד", ואגדת הריינג'רס.
בנוסף, היה נסיון ליצור סרט קולנוע שיעסוק ביקום של בבילון 5, בשם The Memory of Shadows, אך רעיון זה נגנז לבסוף.

## [עריכה] טריוויה

- אחד מהיועצים לסידרה הוא סופר המדע הבדיוני המפורסם הרלאן אליסון.

- אחד השחקנים המפורסמים ביותר בסדרה הוא וולטר קונינג, אשר גילם את דמותו של צ'כוב בסדרת "מסע בין כוכבים" המקורית. בבבילון 5 הוא מגלם את דמותו של אל בסטר, מראשי חיל הטלפתים של כדור הארץ.

- הסדרה הייתה הראשונה שהכניסה את הפרס בו זכתה (עבור סדרת המד"ב הטובה ביותר לשנת 1997) לצילומים: בעונה הרביעית, ישנו פרק ובו מופיע הפרס כרקע למתרחש.

- דבר דומה נעשה כאשר הוצעו למכירה דגמי חלליות ה"סטארפיורי" המופיעות בתוכנית. באחד הפרקים נראה קפטן ג'ון שרידן משחק באחד הדגמים.

מקור: http://he.wikipedia.org../../../%D7%91/%D7%91/%D7%99/%D7%91%D7%91%D7%99%D7%9C%D7%95%D7%9F_5.html

קטגוריות: סדרות טלוויזיה אמריקאיות | סדרות מדע בדיוני

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- Eesti
- Suomi
- Français
- Magyar
- Italiano
- Nederlands
- Norsk (bokmål)
- Polski
- Português
- Русский
- Slovenčina
- Svenska